Diari Oficial de la Generalitat Valenciana


Sumari del DOGV 6158, del 03-12-2009 (2009/13919)

Aprovació definitiva del projecte modificat d'expropiació per taxació conjunta per a l'estació de bombament de col·lector d'aigües pluvials en la Marjaleria
------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13497


Data del document
:   16-11-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Aprovació definitiva del projecte modificat d'expropiació per taxació conjunta per a l'estació de bombament de col·lector d'aigües pluvials en la Marjaleria  
 [2009/13069]  
La Junta de Govern Local de l'Ajuntament de Castelló de la Plana, en sessió duta a terme en data 6 de novembre de 2009, va adoptar el següent acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a l'obtenció de terrenys per a col·locar una estació de bombament de col·lector d'aigües pluvials en la Marjaleria i els següents  
Antecedents:  
1. Mitjançant Acord de la Junta de Govern Local, de data 3 d'abril de 2009, es va adjudicar a la mercantil Dragados, SA l'execució del projecte d'alleugeriment de les séquies de la Plana, la Fileta, la Mota (marge dret del riu Sec) i urbanització camí de la Segona Travessera de Castelló de la Plana, que té com a objecte l'execució de les obres d'un col·lector d'alleugeriment de les séquies del Pla, de la Fileta i de la Mota, amb un bombament que desaiguarà al riu Sec, més la urbanització i dotació de serveis urbanístics del camí pel qual discorrerà aquest col·lector, denominat camí de la Segona Travessera.  
2. Els serveis tècnics i jurídics municipals, en data maig de 2009, redacten projecte d'expropiació, per taxació conjunta, per a l'obtenció dels terrenys necessaris per a col·locar l'estació de bombament descrita en el projecte d'alleugeriment de séquies.   
3. La Junta de Govern Local, mitjançant Acord de 17 de juliol de 2009, va acordar obrir un període d'informació pública del projecte d'expropiació per a l'obtenció de terrenys per a col·locar una estació de bombament de col·lector d'aigües pluvials en la Marjaleria, i la relació de propietaris, béns i drets afectats per aquest, i quedà declarada la utilitat pública així com la necessitat ocupació dels terrenys per l'aprovació del Pla Especial de la Marjaleria.  
4. L'anunci d'exposició pública d'aquest projecte, durant el termini d'un mes, va ser publicat en el Butlletí Oficial de la Província núm. 99 de 15 d'agost de 2009, en el Diari Oficial de la Comunitat Valenciana núm. 6091 de 31 d'agost de 2009, en el periòdic Mediterráneo el 3 d'agost de 2009 i en el tauler d'anuncis d'aquest Ajuntament. Així mateix, s'ha efectuat la preceptiva notificació a les persones interessades.  
5. Durant el termini legalment establert, s'ha formulat una única al·legació de la qual els tècnics municipals han emés informe.   
6. Consta en l'expedient document de retenció de crèdit núm. 2009-1063, expedida pel director de l'Àrea de Gestió Econòmica d'aquest Ajuntament en data 28 de maig de 2009, per un import de 57.718,32 euros, que acredita l'existència de crèdit per a dur a terme l'esmentada expropiació.  
7. Igualment, el Negociat de Fiscalització ha emés informe favorable d'aquest.   
Tenint en compte que:  
I. En data 7 de setembre de 2009, A. SLl, O. S. D. i C. S. D presenten escrit d'al·legacions al contingut del projecte d'expropiació exposat al públic.  
Titularitat segons projecte: Vicente Doménech Sanz.  
Qüestions al·legades:  
1. Manifesten que són propietaris de la finca que apareix en el projecte com a afectada per l'expropiació, i adjunten escriptura d'acceptació d'herència de 7 de gener de 2005 i rebuts de contribució dels anys 2004, 2005, 2006, 2007, 2008 i 2009 de la referida finca.  
2. Mostren la seua disconformitat amb la superfície que hom vol expropiar. Segons projecte és de 1.386,31 m². No obstant això, els al·legants manifesten que aquesta finca s'ha vist afectada per una expropiació duta a terme per la Confederació Hidrogràfica del Xúquer de 619 m² que com que la superfície primigènia de la finca és de 1.483 m², la superfície restant i susceptible d'expropiació per l'Ajuntament   
  
\* \* \* \* \*  
és de 864 m². Hi aporten acta prèvia a l'ocupació expedida el 18 de febrer de 2004 que acredita l'expropiació de la Confederació.  
3. Disconformitat amb la valoració que apareix en el full de preu just del projecte d'expropiació, que ascendeix a 57.718,32 euros, i sol·liciten una indemnització de 86.698,63 euros. Aporten informe de valoració immobiliària contradictòria efectuat per l'arquitecte Javier Peris Sabater, visat el 24 d'agost de 2009.  
Informe:  
Respecte a la primera qüestió al·legada, s'informa que a la vista de l'escriptura d'acceptació d'herència presentada pels al·legants i segons nota simple expedida pel Registre de la Propietat núm. 1 de Castelló, en data 24 de setembre de 2009, cal estimar aquest punt de l'al·legació d'acord amb l'article 3 de la Llei d'Expropiació Forçosa de 16 de desembre de 1954 i modificar la titularitat de la finca en el projecte d'expropiació a favor de C. S. D. i O. S. D. com a titulars de la nua propietat amb caràcter privatiu quant a una meitat indivisa cadascun d'ells, i a favor d'A. SLl., quant a la totalitat de l'usdefruit amb caràcter privatiu.  
Respecte a les altres dos qüestions plantejades en l'escrit d'al·legacions, l'arquitecte municipal ha emés un informe en data 29 de setembre de 2009. Sobre la superfície que s'ha d'expropiar, i a la vista de la documentació aportada, cal estimar l'al·legació, per la qual cosa la superfície objecte d'expropiació passa de 1.386,31 m² a 864,00 m² i s'ha de modificar el projecte d'expropiació en aquest sentit.  
Sobre la disconformitat amb el full de preu just, l'arquitecte municipal distingeix dos apartats:  
a) Valoració del sòl: els al·legants pretenen una valoració del sòl de 71.569,58 euros, calculada segons informe de l'arquitecte per ells aportat per mitjà del mètode residual estàtic, utilitzant un valor de venda de 1.452,73 euros/m²t segons preus de mercat corresponents a l'àmbit del camí de la Plana, la qual cosa dóna lloc a un valor de repercussió de 414,17 euros/m²t.  
Segons manifesta l'arquitecta municipal en el seu informe, aquest valor de repercussió es considera massa elevat per a la zona de la Marjaleria, no obstant això, es realitza un estudi per a revisar el valor de repercussió utilitzat en el projecte. En aquest estudi s'ha calculat el preu de venda com el valor mitjà de les mostres obtingudes en l'àmbit de la Marjaleria, i s'ha obtingut un valor de 1.080,00 euros/m²t. En el moment d'incrementar el valor en venda, també es veu incrementat el valor de repercussió, que passa a ser de 205,65 euros/m²t. D'aquesta manera, a criteri de l'arquitecta municipal la valoració del sòl passa de 48.304,59 euros a 35.536,32 euros, per la qual cosa cal estimar parcialment l'al·legació.  
b) Valoració de les construccions: els al·legants pretenen una valoració de 8.584,81 euros per una construcció de magatzem de 45 m²t, utilitzant un valor de 291,48 euros/m²t a què s'apliquen els coeficients d'antiguitat i conservació corresponents, la qual cosa l'estima l'arquitecte municipal.  
Pel que fa als tancaments de la parcel·la, els al·legants es mostren d'acord amb els mesuraments i valoracions que es recullen en el projecte d'expropiació.   
Per tant, la valoració total de les construccions passa de 6.665,24 euros a 11.000,55 euros.  
Amb tot això el preu just queda establert en 48.863,71 euros segons el càlcul següent:  
En compliment del que disposa l'article 53 de la Llei d'Expropiació Forçosa, es determina el pagament als interessats de les quantitats que els corresponen:  
Propietari Import   
O. S. D. 24.431,85 €  
C. S. D. 24.431,85 €  
II. L'article 127.1.d) de la Llei Reguladora de les Bases de Règim Local estableix que corresponen a la Junta de Govern Local les aprovacions de, entre altres, els instruments de gestió, per la qual cosa li cal a aquell òrgan adoptar el present acord.  
Per tot això, a la vista dels informes emesos pels tècnics municipals i d'acord amb l'article 434 del Reglament d'Ordenació i Gestió Territorial i Urbanística, aprovat per Reial Decret 67/2006, de 19 de maig, i concordants de la Llei d'Expropiació Forçosa, de 16 de desembre de 1954, en virtut del que disposa l'article 32.6 del Reglament d'Organització i Funcionament del Govern i Administració d'aquest Ajuntament, a proposta del vicealcalde, delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Estimar parcialment l'al·legació presentada al projecte d'expropiació, per taxació conjunta, per a l'obtenció de terrenys per a la col·locació d'una estació de bombament de col·lector d'aigües pluvials en la Marjaleria pels motius exposats.  
2) Aprovar definitivament el projecte d'expropiació per taxació conjunta, per a l'obtenció de terrenys per a la col·locació d'una estació de bombament de col·lector d'aigües pluvials en la Marjaleria, a què s'han incorporat les modificacions derivades dels punts de l'al·legació que s'estimen.  
3) Notificar aquest acord als interessats, juntament amb el full d'apreuament, que disposaran d'un mes per a acceptar l'esmentat full o rebutjar-lo i formular-ne el seu propi, i en aquest cas es traslladarà l'expedient al Jurat Provincial d'Expropiació Forçosa perquè fixe el preu just, i es considerarà el silenci de l'interessat com a acceptació de la valoració municipal.  
4) Procedir a alçar les actes de pagament i ocupació i abonar per mitjà de transferència bancària, o si és el cas, consignar en la caixa de depòsits de la tresoreria municipal, als titulars de béns i drets objecte d'expropiació les següents quantitats  
Propietari Import   
O. S. D. 24.431,85 €  
C. S. D. 24.431,85 €  
5) Traslladar aquest acord a l'Àrea de Gestió Econòmica i a la Tresoreria Municipal d'aquest Ajuntament perquè realitzen les actuacions corresponents.»  
La qual cosa es fa pública a efectes del que disposa l'article 434 del Reglament d'Ordenació i Gestió Territorial i Urbanística, en els seus apartats 2, 3 i 5, dels quals es desprén que la persona interessada disposarà d'un mes per a acceptar el full d'apreuament o rebutjar-lo i formular-ne el seu propi. En el cas que rebutge la valoració continguda en el full d'apreuament formulada per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.  
El pagament o depòsit de la valoració establida en el full d'apreuament de l'administració expropiant o, si és el cas, l'aprovació de l'instrument o formalització del document pel qual de qualsevol altra forma es faça efectiu el pagament del preu just, habilita l'administració expropiant per a ocupar les finques amb l'alçament previ de les corresponents actes i produeix els efectes previstos en la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Així mateix, s'adjunta còpia de la documentació formada dels criteris de valoració i fulls de preu just particular.  
Castelló de la Plana, 16 de novembre de 2009.- L'alcalde: Alberto Fabra Part.